ইণ্ডিয়ান ছুপাৰ লীগ

ইণ্ডিয়ান ছুপাৰ লীগ হৈছে ভাৰতবৰ্ষৰ এখন সৰ্বোচ্চ পেছাদাৰী ফুটবল লীগ। স্পনচ'ৰশ্বিপ সম্বন্ধীয় কাৰণৰ বাবে ইয়াক Hero Indian Super League হিচাপেও জনা যায়। সৰ্বভাৰতীয় ফুটবল ফেডাৰেচন(All India Football Federation) আৰু ফুটবল স্প'ৰ্টছ্ ডেভেলপমেণ্ট লিমিটেড (Football Sports Development Limited)ৰ দ্বাৰা আয়োজিত ভাৰতবৰ্ষৰ এই উচ্চখাপৰ লীগত সমগ্ৰ ভাৰতবৰ্ষৰ ১১ টা ফ্ৰেন্সাইজ(franchise) দলে ভাগ লয়। এই লীগখন অক্টোবৰৰ পৰা ডিচেম্বৰলৈ চলে। ইণ্ডিয়ান ছুপাৰ লীগ গঠনৰ পূৰ্বে আই-লীগ (I-League) ভাৰতৰ সৰ্বোচ্চ লীগ হিচাপে বিবেচিত আছিল, যি বৰ্তমান ভাৰতৰ দ্বিতীয় সৰ্বোচ্চ পেছাদাৰী লীগ।

ফুটবলৰ জনপ্ৰিয়তা বৃদ্ধি আৰু ভাৰতীয় ফুটবলৰ মানদণ্ড উন্নত কৰাৰ উদ্দেশ্যৰে এই লীগখন ২০১৩ চনত গঠন কৰা হয়। ইণ্ডিয়ান ছুপাৰ লীগে বিশ্বৰ সৰহ সংখ্যক পেছাদাৰী ফুটবল লীগে ব্যৱহাৰ কৰা promotion and relegation ব্যৱস্থা ব্যৱহাৰ নকৰি franchise ব্যৱস্থা গ্ৰহণ কৰিছে। এই চুক্তি খনে IMG-Reliance ক স্পনচ'ৰশ্বিপ, বিজ্ঞাপন, সম্প্ৰচাৰ, ব্যৱসায়, ভিডিঅ', ফ্ৰেন্সাইজিং( franchising) আৰু নতুন ফুটবল লীগ গঠনৰ স্ম্পূৰ্ণ অধিকাৰ দিয়ে।

আই-লীগৰ ক্লাব সমূহৰ স্বত্বাধিকাৰীসকল আৰু ফেডাৰেচনৰ মাজত যোগাযোগৰ অভাৱত সংঘাত হোৱাত আই পি এল ৰ আৰ্হিৰ ফুটবল লীগ এখন আয়োজনৰ বিষয়ে প্ৰথম গুজৱ ওলায়। গুজৱটো এইবুলি ওলাইছিল যে IMG-Reliance এ আই-লীগক আই পি এল আৰু যুক্তৰাষ্ট্ৰৰ Major League Soccer ৰ আৰ্হিত পুনৰ্গঠনৰ পৰিকল্পনা কৰি আছে।

২০১১ চনৰ ২৫ এপ্ৰিলত আই পি এল ৰ আৰম্ভণিৰ সমসাময়িক ভাৱে পশ্চিম বংগৰ ইণ্ডিয়ান ফুটবল এচ'চিয়েচনে(Indian Football Association) বেংগল প্ৰিমিয়াৰ লীগ চ'কাৰ(Bengal Premier League Soccer)ৰ উদ্বোধন কৰে আৰু প্ৰথম চিজনৰ ২০১২ খেলা হ'ব বুলি নিৰ্ধাৰণ কৰে। এই লীগৰ গোটেই ৬টা ফ্ৰেন্সাইজ দল পশ্চিম বংগৰে হ'ব বুলি নিৰ্ধাৰণ কৰা হৈছিল। কিন্তু ২০১২ চনৰ ফেব্ৰুৱাৰীত ইয়াক অনিৰ্দিষ্টকাললৈ স্থগিত ৰখা হয় আৰু শেষত ২০১৩ চনত বিত্তীয় দুৰ্বলতাৰ বাবে ইয়াক বাতিল কৰা হয়।

বেংগল প্ৰিমিয়াৰ লীগ চ'কাৰৰ বিফলতাৰ স্বত্বেও সৰ্বভাৰতীয় ফুটবল ফেডাৰেচনে IMG-Relianceৰ আই পি এল আৰ্হিৰে ২০১৪ চনত ফুটবল লীগ আয়োজনৰ প্ৰস্তাৱটো অনুমোদন জনায়। কিন্তু আই লীগৰ ক্লাবসমূহে এই অনুমোদনক সম্পূৰ্ণৰূপে বিৰোধ কৰিবলৈ ধৰিলে। ক্লাবৰ স্বত্বাধিকাৰীসকলে Indian Professional Football Clubs Association বুলি সংগঠন এটি গঠন কৰি ক্লাব সমূহৰ খেলুৱৈসকলক IMG-Reliance লীগত খেলোৱাৰ তীব্ৰ বিৰোধিতা কৰে।

অৱশেষত ২০১৩ চনৰ ২১ অক্টোবৰত IMG-Reliance, STAR Sports আৰু সৰ্বভাৰতীয় ফুটবল ফেডাৰেচনে আনুষ্ঠানিক ভাৱে ইণ্ডিয়ান ছুপাৰ লীগ উন্মোচন কৰে।কিন্তু ২৯ অক্টোবৰ ২০১৩ ত লীগখন ছেপ্তেম্বৰ ২০১৪ লৈ বিলম্বিত কৰা হয়।

দলসমূহ

আই. এছ. এল. দলসমূহ
দল
স্থান
ষ্টেডিয়াম
মুখ্য প্ৰশিক্ষক
এ টি কে মোহন বাগান এফ চি
কলকাতা, পশ্চিমবঙ্গ
চল্ট লেক ষ্টেডিয়াম
জ'ছ ফ্ৰাঞ্ছিক' মলিনা
ইষ্ট বেংগল এফ চি
কলকাতা, পশ্চিমবঙ্গ
চল্ট লেক ষ্টেডিয়াম
ৰবী ফাউলাৰ
ওড়িশা এফ চি
ভূৱনেশ্বৰ, ওড়িশা
কলিংগ ষ্টেডিয়াম, ভূৱনেশ্বৰ
ষ্টুৱাৰ্ট বেক্সটাৰ
কেৰালা ব্লাষ্টাৰ্ছ এফ চি
কোচি, কেৰালা
জৱাহৰলাল নেহৰু ষ্টেডিয়াম (কোচি)
ষ্টিভ ক'পেল
মুম্বাই চিটি এফ চি
মুম্বাই, মহাৰাষ্ট্ৰ
মুম্বাই ফুটবল এৰেনা
আলেকজেণ্ডাৰ গুইমাৰেছ
নৰ্থ ইষ্ট ইউনাইটেড এফ চি
গুৱাহাটী, অসম
ইন্দিৰা গান্ধী এথলেটিক ষ্টেডিয়াম
নেল' ভিংগাডা
হায়দৰাবাদ এফ চি
হায়দৰাবাদ, তেলেংগানা
জি এম চি বালাযোগী এথলেটিক ষ্টেডিয়াম
এলবাৰ্ট ৰকা
চেন্নাইয়িন এফ চি
চেন্নাই, তামিল নাডু
জৱাহৰলাল নেহৰু ষ্টেডিয়াম
মাৰ্ক' মাটেৰাজ্জি
এফ চি গোৱা
গোৱা
ফাটোৰ্দা ষ্টেডিয়াম, গোৱা
জিক'
বেংগালুৰু এফ চি
বেংগালুৰু, কৰ্ণাটক
শ্ৰীকান্তিৰাভা ষ্টেডিয়াম
এলবাৰ্ট ৰ'কা
জামছেদপুৰ এফ চি
জামছেদপুৰ, ঝাড়খণ্ড
জে আৰ ডি টাটা স্পৰ্ট্ছ কমপ্লেক্স
ষ্টিভ কপ্পেল

তথ্য সংগ্ৰহ

শ্ৰেণী:ইণ্ডিয়ান ছুপাৰ লীগ